Seurafoorumit | Etelä-Suomen Liikunta ja Urheilu ry
ESLU ja muut Liikunnan aluejärjestöt tukevat kaupunkeja/kuntia toteuttamaan Seurafoorumeita. Seurafoorumeissa kaupungin/kunnan liikuntaväki ja seuratoimijat voivat kohdata toisiaan ja käsitellä yhdessä ajankohtaisia aiheita. Tarkoituksena on kehittää paikallista liikunta- ja urheiluelämää avoimessa vuoropuhelussa.
Seurafoorumeissa tavoitteena on paikallisen liikunta- ja urheilukulttuurin vahvistaminen, yhteistyön lisääminen ja kehittäminen, tiedon jakaminen sekä toiminta- ja vaikuttamismahdollisuuksien kehittäminen.
ESLU voi tukea kaupunkia/kuntaa mm. toiminnan käynnistämisessä ja organisoimisessa sekä toimia asiantuntijakumppanina tilaisuuksien sisällöissä. Seurafoorumeille rakennetaan yhteistyössä toimintatavat ja pelisäännöt, mitkä räätälöidään aina kaupunki-/kuntakohtaisesti. Seurafoorumi kokoontuu säännöllisesti – vähintään vuosittain ja se on seuroille maksuton tilaisuus.
Yhteinen linjaus yhteistyölle ja pelisääntöjen luominen
Kaupungin/kunnan ja seurojen tarpeiden kartoitus
Käytännön tuki tilaisuuden järjestelyissä
Asiantuntijuutta sisältöihin
Toiminnan vakiinnuttaminen ja seuranta
Liikuntakulttuurin aseman vahvistaminen paikallisesti
Yhteiset toiminnat ja suunnittelu tehostuu
Vuorovaikutus ja kumppanuudet liikuntaseurojen ja kaupungin/kunnan välillä